Լինետ Վուդարդ

**Լինետ Վուդարդ** (, ), ամերիկացի բասկետբոլիստ, Ուինթրոպի համալսարանի կանանց բասկետբոլի թիմի նախկին գլխավոր մարզիչ։

Վուդվորդը ուսանողական բասկետբոլում խաղացել է «Կանզաս Ջեյհոքս» ակումբի կազմում։ 38 տարեկան հասակում սկսել է հանդես գալ որպես Կանանց բասկետբոլի ազգային ասոցիացիայի ամենատարեց անդամներից մեկը։ 2014 թվականին դարձել է «Հառլեմ Գլոբթրոթերս» բասկետբոլի ակումբի առաջին կին անդամը։

Նա Բասկետբոլի փառքի սրահի անդամ է։

## Կենսագրություն
Վուդվարդը 1975 և 1977 թվականներին ղեկավարել է Ուիչիտոյի հյուսիսային ավագ դպրոցը բասկետբոլի նահանգի առաջնությունում։ Երեք մրցաշրջանների ընթացքում նա վաստակել է 1678 միավոր և ավագ դպրոցի 62 խաղում կատարել է 1030 անդրադարձ։

1978 թվականին Վուդարդը սկսել է ուսանողական բասկետբոլ խաղալ Կանզասի համալսարանում, որտեղ նա հանդես է եկել մինչև 1981 թվականը։ Նա եղել է Ամերիկայի Գավաթի քառակի մասնակից Կանզասի համալսարանում, վաստակել է միջինը 26 միավոր մեկ խաղում և ընդհանուր առմամբ վաստակել է 3,649 միավոր այնտեղ գտնվելու չորս տարվա ընթացքում։ Դարձել է առաջին կինը Կանզասի Համալսարանում, որը պատիվ է ունեցել իր մարզաշապիկը հանել։ Մինչ 2024 թվականի փետրվարի 28-ին Այովա նահանգի Քեյթլին Քլարկի առաջ անցնելը Վուդարդից, Վուդարդը եղել է ոչ պաշտոնական առաջատարը ուսանողական բասկետբոլի կարիերայում կանանց խփած գոլերի քանակով, քանի որ NCAA-ն չէր ճանաչում «AIAW»-ի վիճակագրությունը։

1981 թվականին նա պայմանագիր է կնքել իտալական «UFO Schio» (Վիչենցա) թիմի հետ՝ նրանց առաջնությանը մասնակցելու համար։

1984 թվականին նա եղել է Միացյալ Նահանգների բասկետբոլի կանանց հավաքականի անդամ, որը ոսկե մեդալ է նվաճել Լոս Անջելեսի ամառային օլիմպիական խաղերում։

1985 թվականին Վուդարդը դարձել է առաջին կինը, ով երբևէ խաղացել է «Հառլեմ Գլոբթրոթերս» ակումբի հետ։

1989 թվականին նա ընդգրկվել է ավագ դպրոցի փառքի ազգային սրահում։ 1990 թվականին նա ընդգրկվել է Կանզասի Սպորտային Փառքի սրահում և պայմանագիր է կնքել Ճապոնիայի կանանց թիմի հետ իրենց երկրում հանդես գալու համար։ Նա այնտեղ խաղացել է մինչև 1993 թվականը։

1997 թվականին նա պայմանագիր է ստորագրել նորաստեղծ Կանանց բասկետբոլի ազգային ասոցիացիայի «Քլիվլենդ Ռոքերս» ակումբի հետ։ Հաջորդ տարի նա ընտրվել է «Detroit Shock» ընդլայնման նախագծում։ Վուդարդի վերջին հանդիպումը Կանանց բասկետբոլի ազգային ասոցիացիայում տեղի է ունեցել 1998 թվականի օգոստոսի 19-ին, երբ նա 82:68 հաշվով հաղթանակ է տարել «Նյու Յորք Լիբերթի» ակումբի նկատմամբ նկատմամբ, որում վաստակել է 18 միավոր, 9 անդրադարձ, 3 գոլային փոխանցում և 2 խլում։

1999 թվականին նա ավարտել է խաղային կարիերան և վերադարձել է Կանզասի համալսարան՝ որպես բասկետբոլի կանանց թիմի մարզչի օգնական։ 2004 թվականի հունվարի վերջին նա նշանակվել է գլխավոր մարզչի ժամանակավոր պաշտոնակատար՝ փոխարինելով մարզիչ Մարիան Վաշինգտոնին, որը առողջական պատճառներով թոշակի է անցել։ 1992-1994 թվականներին նա նաև եղել է Կանզաս Սիթի դպրոցական շրջանի աթլետիկայի տնօրեն։

2004 թվականի սեպտեմբերին նա ընդգրկվել է Մասաչուսեթս նահանգի Սփրինգֆիլդ քաղաքում Նեյսմիթի անվան բասկետբոլի փառքի սրահում։ 2005 թվականի հունիսին նա ընդգրկվել է Թենեսի նահանգի Նոքսվիլ քաղաքի կանանց բասկետբոլի փառքի սրահում։

2015 թվականի օգոստոսի 2-ին Վուդարդը Կանանց պրոֆեսիոնալ բասկետբոլի զարգացման ասոցիացիայի կողմից շահել է «Trailblazer» մրցանակը: Մրցանակը շնորհում է պրոֆեսիոնալ կանանց բասկետբոլի ամենաազդեցիկ մարդկանցից մի քանիսին, հատկապես նրանց, ովքեր օգնել են ճանապարհհ բացել, ձևավորել ընդհանուր լանդշաֆտը և ճանապարհ հարթել կանանց պրոֆեսիոնալ բասկետբոլի համար։

Վուդարդը Վիրիտա քաղաքում դարձել է «A. G. Edwards» հոլդինգյան ընկերության ֆինանսական խորհրդատու։

2017 թվականին նա նշանակվել է «Winthrop Eagles» կանանց բասկետբոլի թիմի գլխավոր մարզիչ։

## Կանզասի վիճակագրություն

## ԱՄՆ բասկետբոլ
Վուդարդն ընդգրկվել է 1979 թվականին Մեքսիկայի Մեխիկո քաղաքում անցկացված Համաշխարհային ուսանողական խաղերում ԱՄՆ-ն ներկայացնող թիմի կազմում։ ԱՄՆ-ի հավաքականը հաղթել է բոլոր 7 խաղերում և նվաճել է ոսկե մեդալ։ ԱՄՆ-ի հավաքականը մրցել է Կուբայի հետ և երկու անգամ հաղթել է Պանամերիկյան խաղերում։ Վուդարդը մեկ խաղում միջինը վաստակել է 14,1 միավոր։

Վուդարդը ընտրվել է որպես թիմի անդամ, որը պետք է ներկայացներ ԱՄՆ-ն 1980 թվականի Օլիմպիական խաղերում, բայց թիմը չի գնացել 1980 թվականի Օլիմպիական խաղերին՝ բոյկոտի պատճառով։ Օլիմպիական խաղերի ընտրական խաղերում թիմը պարտվել է 6:1 հաշվով, իսկ Վուդարդը մեկ խաղում վաստակել է 4,5 միավոր։

Վուդարդը ընտրվել է թիմի անդամ, որը ներկայացնում էր ԱՄՆ-ն 1983 թվականի Պանամերիկյան խաղերում, որը տեղի է ունեցել Վենեսուելայի Կարակաս քաղաքում։ Թիմը հաղթել է բոլոր 5 խաղերում և նվաճել է մրցաշարի ոսկե մեդալը։ Վուդարդը միջինը 19,0 միավոր է վաստակել մեկ խաղում և կատարել է 4,0 անդրադարձ, ինչը թիմի երկրորդ լավագույն արդյունքն է։

Վուդարդը հանդես է եկել ԱՄՆ-ի ազգային հավաքականի կազմում 1983 թվականին Բրազիլիայի Սան Պաուլոյում կայացած աշխարհի առաջնությունում։ Թիմը հաղթել է վեց խաղում, բայց երկու պարտություն է կրել Խորհրդային Միությանը դեմ։ Առաջին շրջանի խաղում ԱՄՆ-ի հավաքականը ընդմիջման ժամանակ ուներ ինը միավորի առավելություն, բայց ԽՍՀՄ-ն առաջ է անցել, և ԱՄՆ-ի եզրափակիչ հարվածը չի հասել թիրախին, ինչի արդյունքում ԽՍՀՄ հավաքականը հաղթել է մեկ միավորի առավելությամբ՝ 85-84: ԱՄՆ-ի հավաքականը հաղթել է իր հաջորդ չորս խաղերում ՝ ոսկե մեդալի համար պայքար մղելով ԽՍՀՄ-ի դեմ։ Խորհրդային Միության ներկայացուցիչ Ելենա Չաուսովան վերջին վայրկյաններին հաղթական նետում է կատարել՝ 84:82 հաշվով ոսկե մեդալ բերելով ԽՍՀՄ-ի հավաքականին։ ԱՄՆ-ի հավաքականը նվաճել է արծաթե մեդալ, Վուդարդը մեկ խաղում միջինը վաստակել է 15,8 միավոր՝ զբաղեցնելով երկրորդ տեղը թիմում և կատարել է 33 խլում, որպեսզի գլխավորի թիմը։

Վուդարդը եղել է ԱՄՆ-ի ազգային հավաքականի անդամ 1990 թվականի աշխարհի առաջնությունում, որն անցկացվել է Մալայզիայի Կուալա Լումպուր քաղաքում։ Թիմը բավականին հեշտությամբ հաղթել է իր մեկնարկային տուրի խաղերը, երեք խաղերից առաջինում 27 միավորի տարբերությամբ հաղթելով Չեխոսլովակիային։ Այնուհետև ԱՄՆ-ն հանդիպել է Կուբայի հետ, որը միայն մի քանի շաբաթ առաջ հաղթել էր ԱՄՆ-ին ցուցադրական խաղերում։ ԱՄՆ-ի հավաքականը պարտվում էր ընդմիջմանը, սակայն հաղթել է 87-78 հաշվով։ Հաջորդ խաղում ԱՄՆ-ի հավաքականը ընդմիջմանը պարտվում էր Կանադային, սակայն խաղացել և հեշտությամբ հաղթել է 95:70 հաշվով։ Բուլղարիայի նկատմամբ թեթև հաղթանակից հետո ԱՄՆ-ի հավաքականը կրկին հանդիպել է Չեխոսլովակիայի հետ և հասել է գրեթե նույնական արդյունքի՝ հաղթելով 87:59 հաշվով։ Տիտղոսի համար խաղում ԱՄՆ-ի հավաքականը 88:78 հաշվով նվաճել է ոսկե մեդալ։ Վուդարդը մեկ խաղում միջինը վաստակել է 6,3 միավոր։

Վուդարդը խաղացել է ԱՄՆ-ի հավաքականի կազմում 1991 թվականի Պանամերիկյան խաղերում։ Թիմը կարողացել է բրոնզե մեդալ նվաճել։ ԱՄՆ-ի հավաքականը երեք միավորի տարբերությամբ պարտվել է Բրազիլիային, ապա պատասխանել է Արգենտինայի և Կուբայի նկատմամբ հաղթանակներով՝ նվաճելով մեդալային փուլի ուղեգիր։ Հաջորդ հանդիպումը Կուբայի հետ ռևանշն էր, և այս անգամ Կուբայի թիմը հաղթել է հինգ միավորի տարբերությամբ։ ԱՄՆ-ի հավաքականը հաղթել է Կանադային և նվաճել է բրոնզե մեդալ։ Վուդարդը մեկ խաղում միջինը վաստակել է 2,3 միավոր։

## Պարգևներ և մրցանակներ
* 1981. Բրոդերիկի բասկետբոլի մրցանակի դափնեկիր
* 1981. «Ուեյդի Գավաթ»
* 2015. Կանանց բասկետբոլի զարգացման ասոցիացիայի Պրոֆեսիոնալ բասկետբոլի «Trailblazer» մրցանակ

## Ծանոթագրություններ


## Արտաքին հղումներ
* Basketball Hall of Fame biography
* 2015 Women's Blue Chip Basketball Trailblazers

Կատեգորիա:Ամերիկացի բասկետբոլային մարզիչներ
Կատեգորիա:Ամերիկացի բասկետբոլիստուհիներ
Կատեգորիա:Ամերիկացի օլիմպիական չեմպիոններ
Կատեգորիա:Բասկետբոլի փառքի սրահի անդամներ